הוריקן גלווסטון הגדול (1900)

הוריקן גלווסטון הגדול, ידוע גם כסערה הגדולה של שנת 1900, היה אסון הטבע הקטלני בהיסטוריה של ארצות הברית, בעוצמת קטגוריה 4 בסולם ספיר-סימפסון המודרני, גרם למותם של 8,000 אנשים, עשרות אלפי פצועים, הרס עצום בעיר גלווסטון ובאזורים רבים לאורך כל פעילותה. הערכת הנזק במושגים של סוף המאה ה-20 היא למעלה ממיליארד דולר.

עד היום הוא גם נקרא הסערה הגדולה של 1900 וסופת 1900.

 תחזיות מטאורולוגיות 
הסופה מקורה בגל טרופי שנע מהחוף המערבי של אפריקה ואז הגיח לאוקיינוס האטלנטי, התצפית הרשמית הראשונה של הסופה הטרופית התרחשה ב-27 באוגוסט 1900, בערך 1,600 קילומטרים) מזרחית לאיי ווינדוורד, (קבוצה של איים בים הקריבי, והם חלק מהאנטילים) על ידי ספינה שנתקלה באזור במזג אוויר לא רגוע."תצפיות מבוססות ספינה", הוריקנים מדע וחברה, אוניברסיטת רוד איילנד בגלל שיטות התצפית המוגבלות דוחות מהספינות היו הכלי האמין היחיד לצפייה בהוריקנים.גם כאשר הסופה עברה את קובה ברביעי בספטמבר 1900 והתקרבה לפלורידה לחזאים של לשכת מזג האוויר לא הייתה דרך לדעת את מסלול הסופה. לשכת מזג האוויר פעלה במדיניות של חסימת דיווחי טלגרף של מטאורולוגים קובנים עקב מתחים בעקבות מלחמת ספרד-אמריקאית. בעיר הוואנה בקובה היה מצפה שנחשב לאחד המוסדות המטאורולוגיים המתקדמים בעולם באותה תקופה. אחד החזאים מהמצפה חזה שההוריקן ימשיך למרכז טקסס ליד סן אנטוניו והעיר גלווסטון. אבל חזאי לשכת מזג האוויר בארצות הברית סברו כי הסופה תגיע ללעיר מיאמי פלורידה ותמשיך לאוקיינוס האטלנטי. על כן המשרד המרכזי של לשכת מזג האוויר שישב בוושינגטון פרסם אזהרת סערה בפלורידה בלבד. באותה תקופה לא עודדו את השימוש במונחים כמו "הוריקן" או " טורנדו " כדי להימנע מתושבים להיכנס לפאניקה.

 מהלך הסופה 
 מהלך הסופה עד העיר גלווסון 
כאמור הסופה דווחה לראשונה בים הקריבי בקבוצת איים אנטיליים כמזג אויר גרוע. האי אנטיגואה ולאחריה פוארטו ריקו דיווחו ב-30 באוגוסט 1900 על סופות רעמים ורוחות של 60–70 קמ"ש.

בג'מייקה, גשם כבד מהסופה גרם לכל הנהרות לעלות על גדותיהם. מי שיטפונות פגעו קשות במטעי בננות ושטפו קילומטרים של מסילות ברזל. כשהסופה הגיע לקובה הגיעו הגשמים לשיא בעיר סנטיאגו. הקצה הדרומי של העיר היה שקוע בתוך 1.5 מטרים של מים.

 הסופה בעיר גלווסטון 
העיר גלווסטון ממוקמת באי גלווסטון, רצועת אדמה באורך 45 קילומטר, כעשרה קילומטר מהחוף של טקסס וכשמונים קילומטר דרומית מזרחית ליוסטון. המיקום שלה איפשר הקמה והפעלת נמל מסחרי עוד מהמאה ה-19 כשהייתה עיירה קטנה. להלן מבט על העיר כיום ואחרי הסערה.

סופת ההוריקן הגיעה לגלווסטון ב-8 בספטמבר 1900, ברוחות מוערכות של 230 קמ"ש. גאות החלה להציף את העיר משעות הבוקר והשיטפון הגיע עד לגובה של 4.6. מטרים. כל בית בגלווסטון ספג נזק, 3,636 בתים נהרסו לגמרי. בערך 10,000 אנשים בעיר נותרו חסרי בית, מתוך אוכלוסייה כוללת של כמעט 38,000.כל הגשרים המחברים את האי ליבשת נשטפו, 24 קילומטרים של מסילת הרכבת נהרסו. הסערה הפיל גם את חוטי החשמל, הטלגרף והטלפון. כל מבני הציבור ספגו נזקים, לרבות בניין העירייה –בית חולים, מפעל גז עירוני, מפעל מים עירוני ובית המכס. בנין העירייה, בית האופרה, שלושה בתי ספר והאוניברסיטה כמעט נהרסו. גם מקומות תפילה רבים בעיר ספגו נזקים קשים או נהרסו כליל. כ-8,000 אנשים נהרגו, ועשרות אלפים נפצעו. הערכת הנזק במושגים של סוף המאה ה-20 היא למעלה ממיליארד דולר.אובדן הרכוש" - פיטסבורג דיילי פוסט, 10 במרץ 1901

 הסופה לאחר העיר גלווסטון 
אזורים וערים נוספות בטקסס סבלו מהסופה. מספר ערים דיווחו על הרס של כל הבניינים או הבתים, כולל אלטה לומה, אלווין, אנגלטון, ברזוריה, ברוקשייר, אל קמפו, פרלנד, וריצ'מונד. בעיר יוסטון עיר הבירה של טקסס ההוריקן גרם נזק למבנים רבים, כולל בית המשפט, כנסיות, בתי מלון ומבני בתי ספר. הרחובות היו עמוסים בענפים מעצי צל וחוטי חשמל שהופלו, והותירו מספר כבישים בלתי עבירים לחלוטין לכלי רכב"קלרה ברטון וגיבוש המדיניות הציבורית בגלווסטון 1900" עמודים 3–5, ארכיון אוניברסיטת יוסטון

 מסקנות לאחר הסופה 
סופת ההוריקן של 1900 הייתה קריאת השכמה שלשכת מזג האוויר צריכה להיות ערוצי תקשורת טובים יותר אם היא רוצה לשמור על בטיחות האנשים. הוריקן גלווסטון גרם לאנשים להבין שאי אפשר לשחק פוליטיקה עם לשכת מזג אוויר אמר קרי עמנואל פרופסור אמריטוס למדעי האטמוספירה במכון הטכנולוגי של מסצ'וסטס. והבעיה הגדולה יותר היא האתגר הלוגיסטי של פינוי מטרופולינים גדולים בפרקי זמן קצרים

קישורים חיצוניים

 הערות שוליים 

קטגוריה:הוריקנים
קטגוריה:1900 בארצות הברית
קטגוריה:טקסס: היסטוריה
קטגוריה:ארצות הברית: אסונות טבע
קטגוריה:ארצות הברית: הוריקנים